इससे पूर्व राज्यपाल ने समारोह में विभिन्न जिलों द्वारा लगाई गई प्रदर्शनी का अवलोकन किया तथा रैडक्रास के संस्थापक सर जीन हैनरी डयूंना की प्रतिमा के समक्ष द्वीप प्रज्जवलित तथा पुष्प अर्पित कर उन्हें श्रद्धांजलि दी। इस अवसर पर गुरुग्राम के उपायुक्त चंद्रशेखर खरे ने हरियाणा के राज्यपाल का समारोह में पहुंचने पर उनका स्वागत किया और कहा कि हमें महापुरूषों के वक्तव्य को ध्यान से सुनना चाहिए और उनके विचारों को अपने जीवन में धारण करना चाहिए।